Diari Oficial de la Generalitat Valenciana


Sumari del DOGV 5269, del 30-05-2006 (2006/6288)

ORDE de 15 de maig de 2006, de la Conselleria de Sanitat, per la qual s'aproven les bases i el model de sol·licitud per a la convocatòria de beques de perfeccionament formatiu de l'Agència Valenciana de Salut en alguns hospitals de l'Agència Valenciana de Salut.
----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5269

Data del DOGV
:   30-05-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/6288


Data del document
:   15-05-2006

Organisme emissor
:   Conselleria de Sanitat

Tipus de document
:   Ordre

Correcció d'errades

 Descriptors 

:   * llengua regional
    * ajuda pública
    * llengua estrangera
    * suport econòmic
    * assignació per estudis

ORDE de 15 de maig de 2006, de la Conselleria de Sanitat, per la qual s'aproven les bases i el model de sol·licitud per a la convocatòria de beques de perfeccionament formatiu de l'Agència Valenciana de Salut en alguns hospitals de l'Agència Valenciana de Salut. [2006/6288]  
Per raó de les facultats que em conferix el Decret 26/2005, de 4 de febrer, del Consell de la Generalitat Valenciana, pel qual s'aprova el Reglament Orgànic i Funcional de la Conselleria de Sanitat, i d'acord amb l'article 47.11 de la Llei de la Hisenda Pública de la Generalitat Valenciana i el que establix el Decret 108/1992, de 6 de juliol, del Govern Valencià, pel qual es regula la concessió de beques  
ORDENE  
Aprovar el contingut de l'annex I i II de la present orde en què consten les bases i el model de sol·licitud per a la convocatòria de huit beques de perfeccionament formatiu de l'Agència Valenciana de Salut en alguns hospitals de l'Agència Valenciana de Salut.  
DISPOSICIÓ FINAL  
Esta orde entrarà en vigor l'endemà de la publicació en el Diari Oficial de la Generalitat Valenciana.  
València, 15 de maig de 2006  
El conseller de Sanitat,  
VICENTE RAMBLA MOMPLET  
ANNEX I  
Bases de la convocatòria per a la concessió de huit beques de perfeccionament formatiu de l'Agència Valenciana de Salut en alguns hospitals de l'Agència València de la Salut.  
Base 1a. Objecte  
Les beques tenen com a objecte el perfeccionament formatiu a alumnes d'últims cursos d'escoles d'idiomes o ciències relacionades amb l'aprenentatge de llengua estrangera, per a afavorir el procés de mediador cultural en qualsevol dels següents hospitals de la Comunitat Valenciana, amb l'orde de preferència següent:   
. Hospital de Vinaròs  
. Hospital de Dénia  
. Hospital de la Vila Joiosa  
. Hospital Francesc de Borja de Gandia  
. Hospital d'Orihuela  
. Hospital General de Castelló  
. Hospital de la Plana  
. Hospital de Xàtiva  
Base 2a. Requisits dels sol·licitants  
La beca prevista en este annex s'adjudicarà per mitjà de concurs entre els aspirants que reunisquen, abans de finalitzat el termini de presentació de sol·licituds, els requisits següents:  
a) Ser alumne d'últims cursos d'escoles d'idiomes o ciències relacionades amb l'aprenentatge de llengua estrangera.   
b) No patir malaltia o estar afectat per limitació física o psíquica que siga incompatible amb l'exercici de les funcions necessàries per a adquirir la formació que es pretén amb l'aprofitament de la beca.  
Base 3a. Dotació i duració de les beques.  
1. La beca està dotada de 791,66 euros bruts mensuals, i l'import global màxim és de 2.375,00 cada una, amb finançament a càrrec de l'aplicació pressupostària 39.73.99.9529.395.19.7, codi línia comptable O36504718 dels pressupostos de la Generalitat Valenciana per a l'exercici 2006.  
2. L'import de la beca s'abonarà mensualment prèvia certificació de conformitat expedida per la Direcció General de Qualitat i Atenció al Pacient, i una vegada practicades les retencions legals corresponents.  
3. El període d'aprofitament de la beca començarà el dia 15 de juny i finalitzarà el 15 de setembre de 2006.  
4. El fet de no incorporar-se el becari en la data assenyalada suposarà la renúncia a la beca concedida  
Base 4a. Formalització i termini de presentació de sol·licituds  
1. El termini de presentació de sol·licituds serà de 15 dies hàbils comptats a partir del següent al de la publicació d'esta convocatòria en el Diari Oficial de la Generalitat Valenciana. Només podrà presentar-se una sol·licitud per persona interessada.  
2. Les sol·licituds, presentades en el formulari que s'inclou com a annex II d'esta resolució, es dirigiran a la Direcció General de de Qualitat i Atenció al Pacient, c/ del Misser Mascó, núm. 31-33, 46090 . València, sense perjuí del que disposa l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
3. El formulari de sol·licitud anirà acompanyat de la documentació que es relaciona, que s'acreditarà per mitjà d'original o còpia compulsada en el moment de presentació de les sol·licituds:   
a) Fotocòpia del DNI, passaport o targeta de residència.   
b) Curriculum vitae, en el qual es faran constar les dades personals, data i lloc de naixement, domicili actual, telèfon i una foto de mida de carnet de l'aspirant.   
c) Fotocòpia de la certificació acadèmica personal.   
d) Qualssevol altres documents que acrediten la possessió dels mèrits que s'al·leguen.  
Base 5a. Comissió avaluadora.   
1. Per a l'examen de les sol·licituds de beca es constituirà una comissió avaluadora formada per 5 membres. En serà el president el director general de Qualitat i Atenció al Pacient, i en formaran part:  
a) El cap d'Àrea de Qualitat i Atenció al Pacient.  
b) El cap de Servici de Coordinació de l'Atenció al Pacient.  
c) El cap de Servici de Comunicació amb el Pacient.  
d) Un tècnic de la Direcció General de Qualitat i Atenció al Pacient.  
2. La comissió d'avaluació adaptarà el seu funcionament al que establix la Llei 30/1992, de 26 de novembre, de Procediment Administratiu Comú i Règim Jurídic de les Administracions Públiques.   
Base 6a. Selecció dels aspirants.   
1. La selecció del becari es regirà per la puntuació obtinguda per mitjà de l'aplicació del barem següent:   
a) Expedient acadèmic: es valorarà, amb relació a la qualificació mitjana de l'expedient, fins a 3 punts de la manera següent:   
. aprovat: 1 punt   
. notable: 2 punts   
. excel·lent: 3 punts   
b) Coneixements de valencià: fins a 2 punts, d'acord amb el barem següent:   
. nivell oral: 0,5 punts   
. nivell elemental: 1 punt   
. nivell mitjà: 1,5 punts   
. nivell superior: 2 punts   
Només es valoren els certificats homologats per la Junta Qualificadora de Coneixements de Valencià, i es puntua exclusivament el nivell més alt acreditat.   
c) Coneixements d'altres idiomes: fins a 6 punts.   
. anglés, alemany, francés: 1 punt per cada un  
. àrab o romanés: 2 punts   
. àrab i romanés: 3 punts  
d) Experiència en les matèries relacionades amb l'activitat objecte de la beca: fins a 3 punts   
e) Entrevista: fins a 4 punts, que versarà sobre els coneixements en les activitats que es faran en la institució sanitària.   
2. La comissió avaluadora elaborarà l'oportuna proposta d'adjudicació de la beca en el termini de dos mesos des de la finalització del termini de presentació de les sol·licituds, que contindrà una borsa de reserva prioritzada, en funció de la puntuació obtinguda, per a cobrir les vacants que pogueren produir-se.   
Base 7a. Instrucció.  
1. La instrucció del procediment de concessió de beques correspondrà a un tècnic de la Direcció General de Qualitat i Atenció al Pacient que realitzarà els actes propis d'esta fase que resulten necessaris per a la resolució del procediment.  
Base 8a. Concessió.   
1. Es faculta el director general de Qualitat i Atenció al Pacient per a dictar una resolució en el termini màxim de tres mesos a partir del dia següent al de la finalització del termini de presentació de sol·licituds.   
2. Es publicarà la relació d'aspirants per orde de puntuació obtinguda, per a cada tipus de beca, en el tauler d'anuncis de la Conselleria de Sanitat (c/ del misser Mascó, 31-33 València). Esta relació es constituirà com a borsa de reserva per al cas de produir-se alguna renúncia o abandó.   
3. La Direcció General de de Qualitat i Atenció al Pacient convocarà els adjudicataris per a la firma del corresponent document de notificació i acceptació, que haurà d'efectuar-se en un termini no superior a 10 dies hàbils des de la data d'acceptació per part dels adjudicataris.   
Base 9a. Obligacions dels becaris   
1. La condició de becari no implica cap vinculació laboral o administrativa amb l'Agència Valenciana de Salut i la seua concessió serà incompatible amb l'aprofitament d'altres beques, ajudes o treballs que suposen concurrència amb l'objecte i dedicació de la present o impedisca el compliment de les obligacions com a becari. La infracció d'esta regla deixarà sense efecte la beca adjudicada.   
Quan el beneficiari de la beca siga un empleat de la Generalitat Valenciana, funcionari o laboral, quedarà en la situació administrativa que procedisca, d'acord amb la normativa aplicable.   
2. En el cas de resultar beneficiari, la Conselleria de Sanitat demanarà a la Tresoreria General de la Seguretat Social i Agència Estatal d'Administració Tributària de forma telemàtica el certificat d'estar al corrent de les obligacions tributàries estatals i de la seguretat social. Si la persona interessada s'acull a esta disposició, vol dir que autoritza la sol·licitudes d'eixes dades. Així mateix, la persona interessada ha d'aportar el certificat d'estar al corrent de les obligacions tributàries autonòmiques, juntament amb la fitxa de manteniment de tercer en el model proporcionat per la Direcció General de de Qualitat i Atenció al Pacient.  
3. El becari exercirà les activitats objecte d'esta convocatòria sota la supervisió del responsable SAIP de l'hospital, que ordenarà les seues activitats i delimitarà el nombre d'hores presencials durant el funcionament dels servicis perquè en quede acreditada l'assistència, també actuarà com a tutor formatiu i avaluarà la seua activitat basant-se en la memòria que hauran de presentar els becaris sobre els coneixements i experiències obtinguts en les pràctiques en l'administració pública.  
4. El becari s'ha d'identificar com a traductor-intèrpret en pràctiques, ha de portar una targeta d'identificació en la solapa i presentar-se davant dels pacients i personal com a tal. Ha d'aplicar-se amb tota diligència a les tasques que se li encomanen i guardar secret sobre les seues tasques durant l'estada i una vegada finalitzada.  
5. El director general de Qualitat i Atenció al Pacient resoldrà les incidències que es produïsquen durant el període d'aprofitament de les beques i les deixarà sense efecte, amb audiència prèvia de l'interessat, en el cas que incomplisca, sense causa justificada, les condicions establides en la present convocatòria, quan no faça l'activitat que va motivar la concessió o deixe de reunir els requisits exigits.   
6. Davant de les incidències, renúncies, abandons o incompliments que deixen vacant la beca, es procedirà a cobrir-la segons l'orde establit en la borsa de reserva que resulte del procés de selecció.   
7. Finalitzat el període d'aprofitament de la beca, prèvia presentació d'una memòria final de les actuacions realitzades, s'estendrà el pertinent certificat d'aprofitament, assistència i aptitud de la beca per la Direcció General de Qualitat i Atenció al Pacient.  
Annex II   
Sol·licitud de beca de perfeccionament formatiu en alguns hospitals de l'Agència Valenciana de Salut  
(nom i cognoms) ..., amb domicili en ..., CP ..., carrer ..., número ..., amb DNI ..., conec la Resolució de 15 de maig del 2006, de l'Agència Valenciana de Salut, per la qual es convoquen huit beques de perfeccionament formatiu en alguns hospitals de l'Agència Valenciana de Salut, així com les condicions establides en les corresponents bases, em compromet a acceptar-les, assistir i participar plenament en els programes de treball que siguen establits en cas de resultar adjudicatari, i autoritze la Conselleria de Sanitat a obtindre de forma telemàtica la dada obrant en la Tresoreria General de la Seguretat Social i en l'Agència Estatal d'Administració Tributària.  
Així mateix, declare no estar sotmés en cap de les causes previstes en l'article 13 de la Llei 38/2003, General de Subvencions, i que són certes totes les dades personals, acadèmiques i professionals assenyalades en l'escrit i adjunte la documentació següent:   
. fotocòpia del document nacional d'identitat, passaport o targeta de residència.  
. curriculum vitae.   
. fotocòpia certificació acadèmica personal.   
Hospitals per què opte segons orde de preferència:  
.   
.   
.   
SOL·LICITE   
que admeta esta instància amb la documentació adjunta per a la convocatòria de les beques i a fi d'optar a la beca corresponent.  
València, ...... d ....................... de 2006  
(Firma de la persona interessada)